section_heading: Biografija
paragraph_text: Iako je ljevoruk, Zacky je naučio svirati na gitari za dešnjake, koju je dobio od svojih roditelja za trinaesti rođendan. Naučio je svirati promatrajući svoje najdraže bendove i ljude koji su znali svirati i vježbao je koliko je mogao. Također, čitao bi svako izdanje magazina "Guitar World" od korica do korica, učeći akorde i note pjesama koje su ondje bile objavljene, promatrao je profesionalce kako sviraju, sve dok i sam nije zasvirao kao jedan od njih.